Ericu950/Stoicheia-meter-silver huggingface dataset:
ἐάν φησιν ἡμεῖς ἀρνησώμεθα , ἐκεῖνος πιστὸς μένει ·
ἀρνήσασθαι γὰρ ἑαυτὸν οὐ δύναται .
συγκάθηται μὲν διὰ τὴν οἰκείαν ἀξίαν , ἔστηκε δὲ ὡς ἱερεὺς διὰ τὴν πρέπουσαν αὐτῷ φιλανθρωπίαν .
καὶ ὅρα τὸ θαυμαστόν , ἀδελφέ .
ἐπειδὴ ἐν ὑπηρέτου τάξει καὶ σχήματι διακονοῦντος ἐκλαμβάνουσι τὸ ῥῆμα , ὅτι 0 ·
Οὐδεὶς ἔρχεται πρὸς τὸν πατέρα , εἰ μὴ δι ἐμοῦ 0 ·
ἀναγκαῖον πρὸς τοὺς αἱρετικοὺς ἀποτεῖναι τὸν ἔλεγχον τῆς ἀσεβείας 0 .
Εἰ τὸ προσάγειν τῷ πατρὶ τὸν υἱὸν καθαιρεῖ τὴν ἀξίαν τοῦ προσάγοντος , ἐὰν ἴδῃς τὸν πατέρα τῷ υἱῷ προσάγοντα , ἐκτείνεις ἐκεῖ τὴν ἀσέβειαν ;
μάλιστα μὲν οὖν εἰς υἱὸν ἀσεβῶν , τὸν πατέρα βλασφημεῖς .
ἵνα τοίνυν , ἀδελφοί , οἱ ἐν τῷ λόγῳ τῆς εὐσεβείας καὶ τῆς ἀληθείας καὶ τὴν κακίαν ἐπιστομίσωμεν , καὶ τὴν εὐσεβῆ δόξαν γνωρίσωμεν ·
ζῶν γὰρ ὁ λόγος τοῦ θεοῦ καὶ ἐνεργής , καὶ τομώτερος ὑπὲρ πᾶσαν μάχαιραν δίστομον 0 .
δίστομον δὲ καλεῖ τὴν μάχαιραν , ἐπειδὴ διπλῷ κέχρηται τῷ λόγῳ , τῷ μὲν στηρίζοντι , τῷ δὲ καθαιροῦντι ·
καθαιροῦντι μὲν τοὺς ἐναντίους , στηρίζοντι δὲ τοὺς οἰκείους τῆς πίστεως 0 .
ἄκουε αὐτοῦ τοῦ κυρίου λέγοντος ·
Οὐδεὶς δύναται ἐλθεῖν πρός με , ἐὰν μὴ ὁ πατήρ μου ὁ οὐράνιος ἑλκύσῃ αὐτόν .
ἀναγκαῖον δέ , ἀδελφοί , τὰ εἰκότα πρὸς τοὺς αἱρετικοὺς εἰπεῖν , καὶ τὰ περὶ τούτου τοῦ νοήματος τοὺς υἱοὺς τῆς πίστεως πληροφορῆσαι 0 .
τίνος ἕνεκεν καταδιεῖλεν ὁ μονογενὴς τοῦ θεοῦ λόγος τὴν προσαγωγήν , πῆ μὲν παρ αὐτοῦ λέγων προσάγεσθαι τῷ πατρί , πῆ δὲ παρὰ τοῦ πατρὸς πρὸς αὐτόν 0 1 ;
οὐ γὰρ συγκέχυται τὰ τῆς θείας φύσεως , ἀλλ εὐκρινής ἐστι καὶ εὐδιόριστος ὁ λόγος τῆς ἀληθείας , οὐδὲν σκολιὸν ἔχων , οὐδὲν στραγγαλιῶδες ·
πᾶσαι γὰρ αἱ ὁδοὶ κυρίου εὐθεῖαι 0 .
ἆρα γάρ , ἀδελφοί , ὁ πατὴρ ποτὲ μὲν τὴν βασιλικὴν προεδρίαν ἐπέχων δέχεται τοὺς προσαγομένους , ποτὲ δὲ τῷ υἱῷ ἐν βασιλικῷ σχήματι προκαθίσαντι δίδωσι τὴν ὀφειλήν καὶ ἐν ὑπηρέτου τάξει παριστάμενος προσάγει τῷ υἱῷ ;
ἐπὶ γὰρ θεοῦ οὔ τε καθέδραν εἰπόντα ἔστι τι ἀνθρώπινον ἐννοῆσαι , οὐ δὲ στάσιν ἀκούσαντα πάλιν ἔστι νοῆσαί τι τῶν καθ ἡμᾶς .
ἐὰν ἀκούσῃς περὶ θεοῦ ὅτι ἕστηκεν , τὸ ἀκλινὲς καὶ τὸ ὄρθιον νόει τῆς θείας οὐσίας ·
κ ἂν πάλιν ἀναγνῷς ἢ ἀκούσῃς , ὅτι κάθηται , τὸ ἑδραῖον καὶ ἀσάλευτον ἐκλάμβανε τῆς μακαρίας φύσεως .
Αὐτὸς λέγει ἑαυτὸν ἑστάναι καὶ καθῆσθαι .
τῷ Μωϋσεῖ λέγει ·
σὺ στῆθι ὧδε μετ ἐμοῦ .
καὶ ἦν ὁ τόπος , οὗ εἱστήκει ὁ θεὸς Ἰσραήλ , ὡς λίθος σαπφείρου 0 .
ὁ Μωϋσῆς ἑστῶτα λέγει , καὶ ὁ θεὸς τῷ Μωϋσεῖ , ὡς ἱστάμενός φησι 0 ·
στῆθι μετ ἐμοῦ .
τί οὖν ποιοῦμεν σὺ καθήμενος εἰς τὸν αἰῶνα , καὶ ἡμεῖς ἀπολλύμενοι εἰς τὸν αἰῶνα 0 ;
καθέδρα καὶ στάσις ἀνθρώπινα ῥήματα , ἀλλὰ θεῖα νοήματα 0 .
διὰ τὸν ἄστατον καὶ ὧδε κ ἀκεῖσε περιαγόμενον τὸν ἀνθρώπινον βίον , θεὸς λέγεται ἑστάναι , καὶ διὰ τὴν ἀστήρικτον καὶ πανταχόσε περιτρεπομένην τῶν καθ ἡμᾶς κατάστασιν λέγεται καθῆσθαι διὰ τὸ ἑδραῖον .
φύγε τὰ ἀπὸ τῆς λέξεως ὑποβαλλόμενα καὶ νόει τὰ διὰ τῆς πίστεως θεωρούμενα .
πῶς οὖν προσάγει τῷ πατρὶ υἱός ;
πῶς πατὴρ τῷ υἱῷ 0 ;
Οὐ γὰρ δεῖ καταλιπεῖν τὸν λόγον ἀνεξέταστον .
ὁ πατὴρ φανερούς τινας καὶ ὁμολογουμένους προσάγει τῷ υἱῷ ·
ὁ υἱὸς πάλιν φανερούς τινας καὶ ὁμολογουμένους προσάγει τῷ πατρί .
μὴ προλαβὼν ἁρπάζῃς τὸ ῥῆμα εἰς διαβολήν , ἀλλ ἀνάμεινον τὸ τέλος καὶ κρῖνον τὸ λεγόμενον .
μὴ γίνου δικαστὴς δυσμενής ἀλλὰ συναγωνιστὴς εὐμενής 0 .
ἐν τῷ Ἰσραὴλ ἐγνώσθη μὲν ὁ θεὸς καὶ πατὴρ , ἠγνοεῖτο δὲ ὁ υἱός .
ἐν δὲ τοῖς ἔθνεσι καὶ ὁ πατὴρ ἠγνοεῖτο καὶ ὁ υἱός 0 .
τῇ γὰρ πολυθέῳ πλάνῃ δεδούλωτο τὰ ἔθνη .
ὅπου οὖν πατὴρ μὲν γνωρίζεται , υἱὸς οὐ γνωρίζεται , ἑρμηνεὺς γίνεται τοῦ ἀγνοουμένου υἱοῦ ὁ πατήρ .
ἐπαναλήψομαι τὸν λόγον , ἵνα στήσω τὸ νόημα , ὅπου πατὴρ γνωρίζεται καὶ υἱὸς ἀμφιβάλλεται , ἑρμηνεὺς γίνεται ὁ γνωριζόμενος τοῦ ἀγνοουμένου .
ὅπου πατὴρ ἠγνόηται , κήρυξ τοῦ ἀγνοουμένου ὁ υἱὸς γίνεται .
διὰ τοῦτο , ἵνα λάβῃς ἀκριβῆ τῶν εἰρημένων τὴν ἐξέτασιν , ἔγγυόν σοι παρέχω τὸν εὐαγγέλιον .
τὸ ὄνομά σου ἐφανέρωσα τῷ κόσμῳ .
μᾶλλον , ὅτι τῷ ἀγνοοῦντι ἐφανέρωσά σου τὸ ὄνομα τῷ κόσμῳ 0 .
ποῖον ὄνομα ἐφανέρωσε ;
ὅτι θεός 0 .
ἀλλὰ προειλήφει ἡ γνῶσις τὸ ὄνομα .
καὶ οἱ πλανώμενοι γὰρ λέγουσι θεὸν καὶ οἱ ἀπεσχοινισμένοι τῆς εὐσεβείας οὐκ ἀρνοῦνται τὴν προσηγορίαν .
ποῖον οὖν ὄνομα ἐγνώρισεν ;
ὅτι πατὴρ καλεῖται 0 .
ἐφανέρωσά σου τὸ ὄνομα τῷ κόσμῳ .
ὁρᾷς ὅτι ὅπου ἠγνόηται ὁ πατήρ , ἑρμηνεὺς γίνεται ὁ υἱός , τῷ εὐαγγελικῷ κηρύγματι σαφηνίζων τὴν ἀλήθειαν .
ὅπου δὲ ὁ πατὴρ ἐνομίζετο γνωρίζεσθαι , ὁ δὲ υἱὸς μὴ γνωρίζεσθαι , ἑρμηνεὺς γίνεται αὐτὸς τοῦ ἀγνοουμένου 0 .
Οἷον , ἵνα ἐπ αὐτῶν δείξω τῶν πραγμάτων τὴν ἀλήθειαν 0 ·
παῦλος ᾔδει τὸν θεόν , οὐκ ᾔδει τὸν υἱόν .
ἤιδει θεόν , οὐκ ᾔδει δὲ πατέρα ὄντα τοῦ Χριστοῦ τὸν θεὸν καὶ ἦν ζηλωτὴς εὐσεβείας ὑπὲρ τοῦ νόμου μαχόμενος .
ὁ θεὸς ἀπέβλεπεν εἰς τὸν ζῆλον , ἀγνοίας μὲν πεπληρωμένον , πόθου δὲ γέμοντα .
γνωρίζει τῷ ἀγνοοῦντι τὸν ἀγνοούμενον .
τίς ἡμῖν ταῦτα σαφηνίζει ;
Αὐτὸς ὁ ποτὲ ἀγνοήσας καὶ ὕστερον γνωρίσας 0 ·
αὐτὸς ὁ ποτὲ διώξας καὶ ὕστερον εὐαγγελισάμενος 0 .
καὶ ἤμην ζηλωτὴς τοῦ πατρῴου νόμου , καθ ὑπερβολὴν διώκων τὴν ἐκκλησίαν τοῦ θεοῦ .
ὅτε δὲ ηὐδόκησεν ὁ θεὸς ὁ ἀφορίσας με ἐκ κοιλίας μητρός μου καὶ καλέσας διὰ τῆς χάριτος αὐτοῦ ἀποκαλύψαι τὸν υἱὸν αὐτοῦ ἐν ἐμοί , καὶ τὰ ἑξῆς 0 .
ἡ γὰρ μαρτυρία τὸ δεῖξαι τὸ ζητούμενον , οὐχ ἡ θεωρία τοῦ νοήματος 0 1 .
τίνα με λέγουσιν οἱ ἄνθρωποι εἶναι τὸν υἱὸν τοῦ ἀνθρώπου ;
ἐρωτᾷ οὐχ ἵνα μάθῃ , ἀλλ ἵνα τὴν ὑπόνοιαν ἐξορίσας , τὴν ἀλήθειαν στηρίξῃ .
τίνα με λέγουσιν οἱ ἄνθρωποι ;
Οἱ ἀπόστολοι πρῶτον τὰς τῶν πολλῶν ὑπονοίας ἀντιβάλλουσιν .
Οἱ μὲν φησιν γάρ , φασὶν Ἠλίαν , οἱ δὲ Ἱερεμίαν ἢ ἕνα τῶν προφητῶν 0 1 2 .
πρὸς μὲν τὰς ψευδεῖς δόξας οὐδεμίαν ἀπόκρισιν ποιεῖται , ἀναξίας ἀποκρίσεως κρίνων τὰς ψευδεῖς ὑπονοίας .
ὑμεῖς δὲ τίνα με λέγετε εἶναι ;
Οὐ τῶν πολλῶν μοι λόγος τῶν πεπλανημένων , ἀλλ ὑμῶν τῶν κηρυττόντων 0 .
ἐπειδὴ γὰρ ὑμεῖς ἐστε οἱ μέλλοντες διαγγέλλειν τὸν λαμπτῆρα τῆς ἀληθείας τὸ κή ρυγμα τῆς εὐσεβείας εἰς πᾶσαν φέρειν τὴν ὑπ οὐρανόν ·
ἐν ὑμῖν σαλεύει τὰ ἀνθρώπινα ·
ἐν ὑμῖν κινδυνεύει τὰ τῆς ἀληθείας .
καὶ ὥσπερ ἡ ὑμετέρα γνῶσις κοινὴ τῶν ἀνθρώπων εὐεργεσία , οὕτως ἡ ὑμετέρα ἄγνοια κοινὴ τῆς οἰκουμένης ζημία 0 1 .
ὑμεῖς τίνα με λέγετε ;
τότε ἀποκριθεὶς Πέτρος εἶπε ·
σὺ εἶ ὁ Χριστός , ὁ υἱὸς τοῦ θεοῦ τοῦ ζῶντος .
Οὗτος πίστεως ὅρος , οὗτος ἀληθείας λόγος 0 1 ·
αὕτη τῆς ὀρθῆς δόξης ἡ ὁμολογία 0 .
ἀλλ ἐπειδὴ ἐνεδέχετο καὶ ταύτην τὴν φωνὴν εἰς τὰς ἀλλὰ ἰσονοεῖσθαι , τὰς μὲν ἀποκρίσεως οὐκ ἠξίου , τῇ δὲ τὴν ψῆφον φέρει .
ἵνα μὴ καὶ τοῦτο ἐξ ἀνθρωπίνης νομισθῇ ὑπονοίας εἶναι τὸ ῥῆμα , ἐπισφραγίσας καὶ σήμαντρον αὐτῷ ἐπιθεὶς τῆς ἀληθείας , Μακάριος εἶ Σίμων βὰρ Ἰωνᾶ .
ἐνταῦθα μνημόνευσον ὅτι πατὴρ καὶ τῷ γινώσκοντι αὐτὸν ἀποκαλύπτει τὸν ἀγνοούμενον .
μακάριος εἶ Σίμων βὰρ Ἰωνᾶ , ὅτι σὰρξ καὶ αἷμα οὐκ ἀπεκάλυψέ σοι , ἀλλ ὁ πατήρ μου ὁ ἐν τοῖς οὐρανοῖς .
ὁρᾷς ὅτι τῷ μὲν κόσμῳ παντὶ ἀγνοοῦντι τὸν πατέρα , ὁ υἱὸς ἑρμηνεὺς γίνεται τοῦ ἀγνοουμένου ;
τῇ δὲ συναγωγῇ καὶ τοῖς Ἰουδαίοις θεὸν μὲν ὑπονοοῦσιν εἰδέναι , τὸν δὲ τοῦ θεοῦ θεὸν λόγον οὐκ ἐπιγινώσκουσιν αὐτὸς ὁ πατὴρ ἑρμηνεὺς γίνεται τοῦ ἀμφιβαλλομένου .
μὴ τοίνυν τὴν ὑπερβάλλουσαν φιλανθρωπίαν εἰς ἐφόδιον τάξῃς ἀσεβείας , μὴ ἐλαττώσῃς τὴν ἀξίαν διὰ τὴν οἰκονομίαν 0 .
μὴ πολυπραγμόνει φύσιν ἀμέτρητον , μὴ ἐρεύνα οὐσίαν ἀκατάληπτον .
ἡσαΐας σε πεισάτω τοιαῦτα μὴ διερευνᾶν , μη δὲ τοιαῦτα πραγματογραφεῖν .
ἀλλ ὢ τῆς ἀναισχύντου τόλμης τῶν πάντα ῥᾳδίως φρονεῖν καὶ λέγειν τολμώντων καὶ οὐ φοβεῖται ὁ ἀνόμοιος ὡς θεοῦ φύσιν διερευνώμενος καὶ τολμῶν λέγειν τὰ ἄρρητα καὶ δημοσιεύειν τὰ ἅγια 0 .
ἐπειδὴ γὰρ ἀγνοεῖ τὴν ἀλήθειαν , ἐπαγγέλλεται τὰ ἀγνοούμενα , ἵνα κρύψῃ τὰ κηρυττόμενα .
οὐκ ἤκουσε ἃ προσετάχθη σοι , ταῦτα διανοοῦ .
Οὐ γὰρ χρεία σοι τῶν κρυπτῶν 0 .
ὁ μακάριος θεὸς καὶ μόνος δυνάστης τῶν θαυμασίων , Ἰὼβ τὸν ἀπὸ τῆς ὑπομονῆς λάμψαντα , βουληθείς ποτε τῇ ἱστορίᾳ τῆς δημιουργίας ἐκπλῆξαι , λέγει αὐτῷ ·
ποῦ ἦς ἐν τῷ θεμελιοῦν με τὴν γῆν ;
, ὅτε ἡ θάλασσα ἐγένετο , ἵνα συντέμω , ὅτε τὰ ὄρη ἐπλάττετο 0 ;
σὺ ἐφύλαξας τοκετοὺς τραγελάφων ;
ἀπάγγειλόν μοι , φησί , τοῦ κόσμου τὴν διατύπωσιν , τὴν τῶν θηρίων ὠδῖνα καὶ τὴν τροφὴν τῶν κτηνῶν , τὴν κατάστασιν πάντων τῶν ἐν τῷ κόσμῳ , τὴν ποικιλίαν .
ταῦτα δὲ πρὸς αὐτὸν ἔλεγεν ὅμως παιδεύων αὐτὸν ὅτι καὶ τὰ ἐν αὐτῇ τῇ κτίσει φαινόμενα τοῖς ἀνθρώποις ἀκατάληπτα 0 .
κύριε , ἅπαξ ἐλάλησα , ἐπὶ δὲ τῷ δευτέρῳ οὐ προσθήσω .
Εἶτα ἡ ζήτησις τῶν φαινομένων ἐνίκησε τὸν Ἰώβ .
σοῦ δὲ τὴν τόλμαν οὐ δὲ ἡ ἄρρητος τοῦ μονογενοῦς ἐνίκησε γέννησις ;
ἀλλ ἐπεὶ διαγγέλλεις ἃ μὴ οἶδας , ἀπαιτῶ λόγον ὧν πάντες ἴσμεν .
Εἰπέ μοι πῶς ἡ γῆ ἐστηρίχθη ἐπὶ τῶν ὑδάτων ;
Εἰπὲ πῶς ὁ Ἀδὰμ ἐπλάσθη ἀπὸ γῆς ;
Εἰπὲ πῶς τὸ μάννα ἐχορηγήθη , πῶς ἡ θάλασσα διῃρέθη καὶ τὰ λοιπὰ θαύματα .
ἵνα μὴ μηκύνω , εἰπέ μοι πῶς ἄγγελοι παρατεθέντα αὐτοῖς τὸν μόσχον ὑπὸ τοῦ Ἀβραὰμ ἔφαγον ;
γαστὴρ οὐκ ἦν ·
δοχεῖα τροφῆς οὐχ ὑπῆρχεν ἀγγέλων φύσει .
ὁ ποιῶν γὰρ τοὺς ἀγγέλους αὐτοῦ πνεύματα καὶ τοὺς λειτουργοὺς αὐτοῦ πῦρ φλέγον 0 .
πῶς ἀνηλώθη ;
Εὐθέως ὁ αἱρετικός 0 ·
καὶ τί φησιν ἀδύνατον ζητεῖς ;
δυνάμει τῶν ἀγγέλων ἠφανίσθη .
καὶ τῇ μὲν δυνάμει τῶν ἀγγέλων πιστεύεις καὶ οὐκ ἐξετάζεις , θεοῦ δὲ γέννησιν πολυπραγμονεῖς ;
πῶς ἐποίησεν ὁ θεὸς τὸν οὐρανὸν καὶ τὴν γῆν ;
ἀποκρίνεται ·
ὡς οἶδεν , ὡς ἠθέλησεν .
Εἶτα ἡ μὲν δύναμις τοῦ θεοῦ λογισμοῖς οὐχ ὑποβάλλεται , ἀλλὰ πίστει παραδίδοται ·
θεία δὲ γέννησις τῶν λογισμῶν ἀνάγκαις περιστοιχίζεται ;
Οὐκ ἤκουσας τοῦ Δαυὶδ λέγοντος ;
πάντα ὅσα ἠθέλησεν ὁ κύριος , ἐποίησεν ;
τὸ θέλημα οὐ πολυπραγμονεῖς καὶ τὴν φύσιν περιεργάζῃ ;
καὶ τί , ἀδελφοί 0 ;
ἃ μὲν ἐποίησεν ὁ θεὸς θέλων , ὁρᾶται ·
ὃν δὲ ἐγέννησεν ἐκ τῆς ἰδίας οὐσίας , ἀόρατον .
Εἰκὼν δὲ γὰρ θεοῦ ἀοράτου τὰ φαινόμενα ποιήματα 0 .
νῦν ἐν τῷ λογισμῷ ἡ ἀόρατος γέννησις τοῖς λογισμοῖς δουλεύει ;
ἃ θελήσας ἐποίησεν , οὐκ ἀνακρίνεται .
ὃ κατὰ τὴν θείαν καὶ ἄχραντον φύσιν ὑπήνεγκε , πολυπραγμονεῖς ;
ὢ καινῆς τόλμης .
ὢ ξένης ἐπιχειρήσεως .
ὢ βουλήματος τιμωμένου καὶ φύσεως ὑβριζομένης 0 .
Υἱοὶ ἀνθρώπων , ἕως πότε βαρυκάρδιοι 0 ;
ἵνα τί ἀγαπᾶτε ματαιότητα καὶ ζητεῖτε ψεῦδος ;
πᾶν γὰρ ἀλλότριον τῆς Χριστοῦ διδασκαλίας καὶ ψεῦσμα καὶ μάταιον 0 .
Εἰ γὰρ ἀληθεύει λέγων 0 ·
ἐγώ εἰμι ἡ ἀλήθεια , ὅσα ἐκτὸς τῆς Χριστοῦ διδασκαλίας εἰς ψεῦδος φέρει .
ἀνάγαγέ σου τὴν ψυχὴν ἀπὸ τῶν χαμαὶ κειμένων ζητημάτων καὶ τῶν ματαίων λογισμῶν ἐπὶ τὸ ὕψος τῆς θεολογίας καὶ κατάλειπε τὴν πτωχὴν τῶν λογισμῶν ἔρευναν .
λάβε τὸν θησαυρὸν τῆς ἀληθείας .
ὁμοία ἐστὶν ἡ βασιλεία τῶν οὐρανῶν θησαυρῷ κεκρυμμένῳ .
διὰ τί θησαυρὸς ὀνομάζεται ὁ σωτήρ ;
ἐνταῦθα πρόσεχε ἀκριβῶς .
ὥσπερ ὁ θησαυρὸς οὐχ ὅτε εὑρίσκεται , τότε συνίσταται , ἀλλ ἔστι παλαιὸς τῇ θέσει , νέος δὲ τῇ εὑρέσει , οὕτω καὶ ὁ σωτήριος λόγος παλαιὸς μέν ἐστι τὴν ἀξίαν καὶ ἀρχὴ τῶν ἁπάντων , ἐπειδὴ Ἐν ἀρχῇ ἦν ὁ λόγος ·
νέον δὲ τὸ κήρυγμα διὰ τὴν τῆς σαρκὸς οἰκονομίαν 0 .
ἀμέλει οὖν ἀδελφέ , ἵνα μάθῃς ὅτι δίκην θησαυροῦ τοῖς ποθοῦσιν ἐκλάμπει καὶ οἱ εὑρίσκοντες οὕτως ἐπιτρέχουσιν ὡς θησαυρῷ εὑρημένῳ 0 .
ὃν ἔγραψε Μωϋσῆς ἐν τῷ νόμῳ καὶ οἱ προφῆται εὑρήκαμεν τὸν Χριστόν .
μωϋσῆς γὰρ καὶ οἱ προφῆται ἐν ταῖς ἁγίαις βίβλοις ὡς ἐν θησαυροῖς ἀπέθεντο τὸ κήρυγμα .
ἀλλ ὥσπερ οἱ κρυπτὸν θησαυρὸν ἀποθέμενοι , αὐτοὶ μὲν ὁρῶσιν ἃ καταβάλλονται , σκέπουσι δὲ τῇ ὄψει , μὴ εὐδιάρπαστος γένηται τοῖς ἀλλοτρίοις , οὕτω καὶ οἱ προφῆται Χριστὸν κηρύξαντες τῇ ἀσαφείᾳ τῶν λέξεων ἔκρυψαν τὸν θησαυρόν .
Εἰ γὰρ σαφῶς εἶπον , οὐκ ἦν προφητεία , ἀλλὰ κήρυγμα καὶ προελάμβανεν ἡ ἀωρία τῆς ἐκφράσεως τὴν εὐκαιρίαν τοῦ κηρύγματος .
τί οὖν ποιοῦσι ;
καὶ ἑρμηνεύουσι καὶ κρύπτουσι .
τίς ταῦτα λέγει ;
καὶ ἔσται τοῦτο τὸ βιβλίον ὡς βιβλίον ἐσφραγισμένον ·
ὃ ἐὰν δοθῇ ἀνθρώπῳ ἐπισταμένῳ γράμματα , ἐρεῖ ·
Οὐ δύναμαι ἀναγνῶναι .
ἐσφράγισται γάρ .
καὶ ἐὰν δοθῇ τῷ μὴ εἰδότι γράμματα , ἐρεῖ ·
Οὐ γὰρ ἔμαθον γράμματα .
τί οὖν βούλεται τοῦτο τὸ αἴνιγμα ;
ἡ περὶ Χριστοῦ προφητεία , φησί , καὶ Ἰουδαίοις καὶ Ἕλλησιν ἠγνοεῖτο ·
ἰουδαίοις μὲν τοῖς εἰδόσι γράμματα , νόμον καὶ προφήτας , ἐπειδὴ ἐσφράγιστο 0 .
ἰουδαῖοι γράμματα ᾔδεισαν καὶ ἐπαιδεύθησαν .
Οἱ βασταζόμενοι ἐκ κοιλίας καὶ παιδευόμενοι ἕως γήρους 0 .
ἦσαν παιδευόμενοι , ἀλλ οὐκ ᾔδεισαν , ἐπειδὴ τῇ ἀσαφείᾳ ἐκρύπτετο .
τοῖς δὲ Ἕλλησιν ἠγνοεῖτο , οὐ διὰ τὴν ἀσάφειαν , ἀλλὰ διὰ τὸ ὅλως μὴ εἰδέναι γράμματα .
ἐκ βρέφους τὰ ἱερὰ γράμματα οἶδας , τὰ δυνάμενά σε σοφίσαι εἰς σωτηρίαν .
ἦν οὖν ἡ προφητεία τεθησαυρισμένη καὶ ἐν ταῖς ἁγίαις βίβλοις ἐγκεκρυμμένη .
δεῖ γὰρ μὴ ἀποστῆναι τοῦ κεκρυμμένου .
Οὐχ Ἡσαΐας δὲ μόνον δείκνυσι τὰς προφητείας ἐσφραγισμένας , ἀλλὰ καὶ Δανιήλ .
λέγει γὰρ αὐτῷ ὁ ἄγγελος μετὰ τὸ μηνῦσαι αὐτῷ τὴν ἀποκάλυψιν τῶν μελλόντων ·
καὶ σὺ Δανιήλ , σφράγισον τὸ βιβλίον τοῦτο τῆς ὁράσεως , ὅτι ἡ δήλωσις αὐτοῦ εἰς μακράν 0 .
διὰ τοῦτο ὁ μακάριος Δαυὶδ ἀναγινώσκων τὸν νόμον καὶ ἀναγινώσκων τοὺς προφήτας ἐκ προσώπου τοῦ λαοῦ  Οὐ γὰρ αὐτὸς ἠγνόει ὁ προφητεύων 0 .
βουλόμενος δεῖξαι ὅτι ἔμφασιν μέν τινα δέχεται τῆς τοῦ Χριστοῦ οἰκονομίας , οὐ δύναται δὲ νοῆσαι διὰ τὴν ἀσάφειαν τῶν λέξεων , ἔπασχέ τι παραπλήσιον τοῖς ὁρῶσι βαλάντιον ἐσφραγισμένον .
τί οὖν ποιεῖ βλέπων τὰ γράμματα καὶ μὴ καταλαμβάνων αὐτῶν τὰ νοήματα ;
ἀποκάλυψον τοὺς ὀφθαλμούς μου καὶ κατανοήσω τὰ θαυμάσια ἐκ τοῦ νόμου σου .
Εὐλογητὸς εἶ κύριε , δίδαξόν με τὰ δικαιώματά σου .
Οὐ γὰρ ἀνέγνως παρὰ τοῦ νόμου ;
Οὐκ ἐπαίδευσέ σε ὁ Μωϋσῆς τὸν δεκάλογον ;
ἀλλὰ τὰ σὰ βούλομαι μαθεῖν καὶ τὰ παρὰ σοῦ τοῦ νομοθέτου , παρὰ τῆς πηγῆς τοῦ νόμου βούλομαι μαθεῖν τοῦ νόμου τὴν ἀλήθειαν .
ἀλλ ἐζήτει μὲν μαθεῖν , ἡ δὲ χάρις ἐταμιεύετο τοῖς μέλλουσι λαμβάνειν τὴν εὐεργεσίαν .
διὰ τοῦτο ἔλεγεν ὁ σωτὴρ τοῖς μαθηταῖς ·
πολλοὶ βασιλεῖς καὶ δίκαιοι ἐπεθύμησαν ἰδεῖν ἃ βλέπετε καὶ οὐκ εἶδον , καὶ ἀκοῦσαι ἃ ἀκούετε καὶ οὐκ ἤκουσαν ·
ὑμῶν δὲ μακάριοι οἱ ὀφθαλμοί , ὅτι βλέπετε 0 .
ἀλλὰ ζητοῦμεν πότε ὅλως ἡ σφραγὶς ἀπεσφραγίσθη , πότε ὁ δεσμὸς τῆς ἀγνοίας ἐλύθη , πότε τὰ κεκλεισμένα ἀνεῴγει .
ἀπαιτεῖ παρ ἡμῶν ὁ ἀκροατὴς καὶ Παρὰ τὸν λόγον τὸν τρόπον μοι , φησίν , ἐμήνυσας τοῦ σφραγίσματος , τὸν καιρόν μοι τῆς ἐπιλύσεως τεν ἐσφραγισμένων οὐ λέγεις ;
κεκλεισμένας ἔδειξας τὰς πύλας , ἀνεῳγμένας οὐχ ὑποδείξεις ;
ἀπὸ ἑνὸς ῥήματος τὰ πολλὰ παρωσάμενος , παραστήσω τὸ ζητούμενον .
μετὰ τὴν τοῦ σωτῆρος ἀνάστασιν , ἀγνοουμένης τοῖς πολλοῖς τῆς θείας χάριτος , τινές , φησί , τῶν μαθητῶν δύο ἔξω εἰς κώμην ἀπῄεσαν καὶ πρὸς ἀλλήλους οἷα φίλοι ἐν ὁδῷ ἀντέβαλλον περὶ τῆς οἰκονομίας .
ὁ σωτὴρ ἀμείψας τὸ σχῆμα καὶ τὸ ἐκφώνημα  Ὃ γάρ ἐστι πρόσωπον τοῖς ὁρῶσι , τοῦτο φωνὴ τοῖς τὸ πρόσωπον οὐχ ὁρῶσι 0 .
κρύπτει καὶ τὴν φωνὴν καὶ τὴν μορφὴν καὶ λέγει αὐτοῖς ὁ τὰ πάντα εἰδώς ·
τίνες οἱ λόγοι οὗτοι , οὓς ἀντιβάλλετε πρὸς ἀλλήλους 0 ;
λέγει αὐτῷ τῷ τὰ πάντα εἰδότι ὁ παρ αὐτοῦ τὰ πάντα μανθάνων ·
σὺ μόνος παροικεῖς ἐν Ἱερουσαλὴμ καὶ οὐκ ἔγνως τὰ γενόμενα ἐν αὐτῇ ;
ποῖα 0 ;
Οὗτος ὁ θεὸς ὁ εἰδὼς τὰ πάντα καὶ ἐρωτῶν ὁ υἱός ἐστιν ἐκείνου τοῦ λέγοντος τῷ Κάϊν ·
ποῦ Ἄβελ ὁ ἀδελφός σου 0 ;
λέγουσι ·
τὰ περὶ Ἰησοῦ τοῦ Ναζωραίου , ὃς ἐγένετο ἀνὴρ δυνατὸς λόγῳ καὶ ἔργῳ 0 .
ἀκμὴν ἀνήρ 0 ;
μετὰ τοσαῦτα θαύματα ἀνήρ 0 ;
μετὰ τοσαύτας ἐνεργείας , μετὰ τοσαύτην θείας δυνάμεως ἀπόδειξιν 0 ;
ἡμεῖς δέ , φησίν ,  Ἵνα μὴ πάντα ἐξετάζων ὁ λόγος μηκύνῃ .
ἡμεῖς δὲ ἠλπίζομεν ὅτι αὐτός ἐστιν ὁ λυτρούμενος τὸν Ἰσραήλ .
ὅρα πῶς ἔσβεστο ἐν αὐτοῖς σχεδὸν ἡ πίστις καὶ καθῄρητο λοιπὸν ἡ ἐλπὶς τῆς οἰκονομίας .
ἡμεῖς προσεδοκῶμεν .
Οὐ λέγει προσδοκῶμεν , ἀλλὰ προσεδοκῶμεν .
ἤιδει λοιπὸν ἀσθενοῦσαν αὐτῶν τὴν πίστιν καὶ κλίνασαν αὐτῶν τὴν διάνοιαν .
καὶ ἐπέστη ὁ στηρίζων τοὺς καταπεπτωκότας καὶ ἀνορθῶν πάντας τοὺς κατερραγμένους .
καὶ τί πρὸς αὐτοὺς ὁ εὐεργέτης 0 ;
ὦ ἀνόητοι καὶ βραδεῖς τῇ καρδίᾳ , οὐ συνίετε τὰς γραφάς ;
οὐ ταῦτα ἔδει παθεῖν τὸν Χριστὸν καὶ εἰσελθεῖν εἰς τὴν δόξαν αὐτοῦ ;
καὶ ἀρξάμενος ἀπὸ τοῦ νόμου καὶ τῶν προφητῶν , διήνοιγεν αὐτοῖς τὰς γραφάς .
ὁρᾷς ὅτι ἕως ἀπέστη Χριστὸς , οὐκ ἀνεῴχθη τῆς ἀληθείας ἡ πύλη , οὐ δὲ ἐλύθη ὁ δεσμὸς τῆς ἀγνοίας .
διήνοιγε τὰς γραφὰς οἷά τινας θύρας κεκλεισμένας .
ποίας θύρας 0 ;
ἵνα ὁ θεὸς ἀνοίξῃ θύραν τοῖς ἔθνεσι 0 .
ἆρά γε καὶ τοῖς ἔθνεσιν ἤνοιξεν ὁ θεὸς θύραν μετανοίας ;
καὶ ὅρα τί οἰκονομεῖ ἡ πηγὴ τῶν ἀγαθῶν .
ὅτε γὰρ ἐπέστη τῇ κώμῃ τῇ Ἐμμαοῦς , καθὰ καὶ τὴν ὁρμὴν εἶχον οἱ ὁδεύοντες , ἔτι ἀγνοούμενος ὑπ αὐτῶν , ἐφάνη τῷ ἀμφιβαλλομένῳ .
ὡς γὰρ κατεκλίθη αὐτοῖς , τὰ πρῶτα ὡς ξένος φιλοφροσύνης ἀξιούμενος  Μεῖνον γάρ φησι παρ ἡμῖν , ὅτι ἔκλινε ἡ ἡμέρα 0 .
ἵνα μὴ πάντῃ ἡ ἄγνοια κατακαλύπτῃ τὴν ἀξίαν λαβὼν ἄρτον ηὐλόγησε καὶ κλάσας ἐπέδωκε καὶ ἠνοίγησαν αὐτῶν οἱ ὀφθαλμοὶ καὶ ἐπέγνωσαν αὐτόν .
διὰ τί πρῶτον ἔδωκε τὸν ἄρτον καὶ τότε ἠνοίγησαν αὐτῶν οἱ ὀφθαλμοί ;
ἐπειδὴ βρῶσις τοῦ Ἀδὰμ τοὺς ὀφθαλμοὺς κακῶς ἤνοιξεν , ἀντεισήχθη νῦν βρῶσις τὴν ξένην ἀνάβλεψιν ἐργαζομένη .
ἀναβλέψωσι καὶ οἱ τῶν αἱρετικῶν παῖδες , καὶ ἴδωσι τὸ φῶς τῆς ἀληθείας , ἴδωσι τὸν ἐν ἀρχῇ ὄντα θεόν , θεὸν ὄντα καὶ θεοῦ λόγον ὑπάρχοντα ·
ἀκούσωσι πολλάκις τὸ ἦν , καὶ παύσωνται λέγοντες τὸ οὐκ ἦν .
ἐν ἀρχῇ ἦν ὁ λόγος .
Οὐκ εὐθὺς τοῦτο ἐκηρύχθη .
Οὐ γὰρ ἐχώρει ὁ κόσμος .
τέσσαρες μέντοι εἰσὶν εὐαγγελισταί , Ματθαῖος , Μάρκος , Λουκᾶς , καὶ Ἰωάννης ·
ὅτε ἤρξαντο τοῦ κηρύγματος , οὐκ εὐθὺς ἐλάλησαν τὰ πρέποντα τῇ ἀξίᾳ , ἀλλὰ τὰ ἁρμόζοντα τοῖς ἀκροωμένοις .
βιβλος γενέσεως Ἰησοῦ Χριστοῦ υἱοῦ Δαυίδ , υἱοῦ Ἀβραάμ 0 .
διὰ τί μὴ υἱοῦ θεοῦ 0 ;
διὰ τί πτωχῇ λέξει κρύπτεις τὴν ἀξίαν ;
διὰ τί τοῖς ἀνθρώποις τὰ θεῖα καλύπτεις ;
παρὰ Ἰουδαίοις , φησί , κηρύττω , τοῖς μη δὲ ἄνθρωπον δίκαιον εἶναι πιστεύουσι τὸν Χριστόν .
Υἱὸν Ἀβραὰμ οὔπω ἐδέξαντο καὶ υἱὸν θεοῦ καταγγελλόμενον ἀνέξονται ;
ὅτι οὐ δὲ τοῦ γένους αὐτὸν ὡμολόγουν Ἀβραάμ 0 .
Οὐκ ἤκουσας ὡς πολλάκις βλασφημοῦντες αὐτὸν ἔλεγον ·
σαμαρείτης εἶ σὺ καὶ δαιμόνιον ἔχεις ;
Οἱ τοῦ γένους αὐτὸν τῶν ἁγίων ἐκβάλλοντες , τὴν ἀξίαν τὴν ἔνθεον κατελάμβανον .
τί οὖν φησι ;
βίβλος γενέσεως Ἰησοῦ Χριστοῦ υἱοῦ Δαυίδ , υἱοῦ Ἀβραάμ 0 .
πρῶτον αὐτοὺς ἐνάγει τοῖς ὀνόμασι τοῖς φίλοις , τοῖς πρὸς συγγένειαν ἡνωμένοις , ἵν  ἐξ ἐκείνων θηραθέντας κατὰ μικρὸν εὕρωσι τὴν ἀληθείαν , τὴν ἀπαθῆ γέννησιν , τὴν ἄχραντον , τὴν θεοπρεπεῖ λόγῳ κηρυττομένην καὶ παντὶ παραδιδομένην .
πάλιν ὁ μακάριος Μάρκος , καθεὶς ἑαυτὸν εἰς τὸ εὐαγγέλιον καὶ θαρσήσας τοῖς προγεγυμνασμένοις λέγει μὲν υἱὸν θεοῦ , ἀλλ εὐθέως συνέστειλε τὸν λόγον καὶ ἐκολόβωσε τὴν ἔννοιαν , ἵνα μαλάξῃ τὸν ἀκροατήν .
ἀρχὴ τοῦ εὐαγγελίου Ἰησοῦ Χριστοῦ 0 ·
καθὼς γέγραπται ἐν Ἡσαΐᾳ τῷ προφήτῃ 0 ·
ἰδοὺ ἀποστέλλω τὸν ἄγγελόν μου πρὸ προσώπου σου , ὃς καὶ κατασκευάσει τὴν ὁδόν σου ἔμπροσθέν σου .
ἔδειξε τὴν λαμπάδα τῆς ἀληθείας καὶ εὐθέως ἀπέκρυψε .
καὶ προφέρει πρῶτον τὸν ὑπηρέτην , ἵνα τῇ φωνῇ περιηχθεὶς ὁ ἀκροατής , δέξηται λοιπὸν ὑγιῶς τὸν παντελῆ τῆς θεογνωσίας λόγον .
ἐπειδήπερ πολλοὶ ἐπεχείρησαν ἀνατάξασθαι διήγησιν περὶ τῶν πεπληροφορημένων ἐν ἡμῖν πραγμάτων , ἔδοξε κ ἀμοὶ παρακολουθηκότι τοῖς πᾶσιν ἀπ ἀρχῆς γράψαι , καθὼς παρέδωκαν ἡμῖν οἱ ἀπ ἀρχῆς αὐτόπται καὶ ὑπηρέται γενόμενοι τοῦ λογου .
ἀλλὰ λόγον μὲν εἶπεν , οὐκ εἶπε δὲ ὅτι καὶ Θεὸς ἦν ὁ λόγος .
τί οὖν καὶ αὐτὸς ποιεῖ ;
ἁψάμενος τὸ εἶναι καὶ ἐννοήσας ὅτι νεκραῖς ἀκοαῖς ἐνήχει , κρύπτει τὴν ἀξίαν καὶ προφέρει τὴν οἰκονομίαν .
ἐγένετο ἱερεὺς Ζαχαρίας , καὶ τὰ ἑξῆς τοῦ εὐαγγελίου .
πάντες οὖν ἐχώρησαν εἰς τὴν σαρκὸς οἰκονομίαν καὶ ἠρέμα πως διὰ τῶν θαυμάτων ἐγνώριζον τὴν ἀξίαν .
ἐκηρύττετο δὲ ἐπὶ τοῦ θεοῦ λόγου τὸ ἀξίωμα , ἐκρύπτετο δὲ τὰ κατὰ τῶν αἱρετικῶν βέλη καὶ τὸ τῆς ὀρθῆς δόξης ἐπιτείχισμα οὐδέπω τὸ κηρύγματι τῆς εὐσεβείας ἐγήγερτο .
ἰωάννης τοίνυν ὁ υἱὸς τῆς βροντῆς τελευταῖος παρῆλθεν ἐπὶ τὴν θεολογίαν μετὰ τοὺς τρεῖς ἐκείνους κήρυκας , καὶ εἰκότως ὁ μὲν ἠκολούθησεν , οἱ δὲ προέλαβον , τὰ μικρὰ τέως ἀστράπτοντες .
ὥσπερ γὰρ τῆς βροντῆς προηγεῖται ἀστραπή , ἵνα μὴ ἀθρόον ἐκείνη ἐκ τῶν νεφῶν ῥαγεῖσα πλήξῃ τὸν ἀκούοντα , οὕτως ἐπειδὴ ἔμελλε βροντᾶν ὁ Ἰωάννης , οἱ τρεῖς εὐαγγελισταὶ δίκην ἀστραπῶν καὶ οἱ μὲν ἤστραψαν τὴν οἰκονομίαν , ὁ δὲ βροντᾷ τὴν θεολογίαν  Βροντὴ δέ , ἀδελφοί , μετὰ ὄμβρων , βροντὴ φόβητρον τῶν πονηρῶν 0 1 .
καὶ ὥσπερ ἂν σάλπιγγί τινι κεχρημένος τῇ βροντῇ ὁ οὐρανὸς καλεῖ τὸν ὄμβρον , ἀλλὰ πρῶτον ταῖς ἀστραπαῖς προκαλεῖ τὸν ὑετόν  Ἀστραπὰς γὰρ ὁ θεὸς εἰς ὑετὸν ἐποίησεν .
, ἔπειτα τῇ βροντῇ κινεῖ τὰς νεφέλας .
ἐπειδὴ προηγήσαντο αἱ τοσαῦται ἀστραπαὶ τοῦ λόγου , ἀκολουθεῖ τὸ λοιπόν , ὡς ἔφθην εἰπών , ἡ βροντὴ τῆς θεολογίας , καταπλήττουσα μὲν πολλοὺς τῇ ὑπερβολῇ τῆς θεολογίας , φέρουσα δὲ τοὺς ὄμβρους τῆς εὐλογίας .
καὶ ἡμῖν μὲν βροντὴ γίνεται θεολογίας , τοῖς δὲ αἱρετικοῖς βροντὴ τοὺς κακοὺς θῆρας τῇ ὑπερβολῇ τῆς μεγαλοφωνίας ἐλαύνουσα 0 .
ἀπὸ ἐπιτιμήσεως φεύξονται , ἀπὸ φωνῆς βροτῆς σου δειλιάσουσιν .
ἀναδράμωμεν οὖν πρὸς τὸν ἐν ἀρχῇ θεόν ·
ἀναδράμωμεν πρὸς τὸ ἀίδιον φῶς ·
ἀναδράμωμεν πρὸς τὸν τὸν λόγον διὰ σὲ γενόμενον ἄνθρωπον ·
γενόμενον δὲ ὅταν εἴπω , οὐ μεταβληθεῖσαν λέγω φύσιν , ἀλλὰ τὴν θεϊκὴν ἀξίαν ἀναλαβοῦσαν τὰ ἡμέτερα .
τὸ γάρ λόγος σὰρξ ἐγένετο οὐ μετάπτωσιν τῆς φύσεως μηνύει , ἀλλὰ τὴν ἀνάληψιν τῆς ἡμετέρας ἀσθενείας .
Εἰ γὰρ τὸ ἐγένετο μεταβολὴν νομίζεις , ἐὰν ἀκούσῃς Χριστὸς ἡμᾶς ἐξηγόρασεν ἐκ τῆς κατάρας τοῦ νόμου , γενόμενος ὑπὲρ ἡμῶν κατάρα , κατάραν εἰς φύσιν καὶ μετατροπὴν κατάρας ἐκλαμβάνεις τὴν λέξιν .
ὥσπερ γοὖν τὸ γεγονὼς κατάρα οὐδὲν ἕτερον σημαίνει ἢ ὅτι τὴν καθ ἡμῶν κατάραν εἰς ἑαυτὸν ἀνέλαβεν , οὕτω καὶ τό ὁ λόγος σὰρξ ἐγένετο , καὶ ἐσκήνωσεν ἐν ἡμῖν οὐδὲν ἄλλο παρίστησιν ἢ τῆς σαρκὸς τὴν ἀνάληψιν 0 .
ἔχεις εἰκόνα παρὰ σαυτῷ .
ὁ λόγος ὁ σὸς παιδεύσει σε περὶ τοῦ θεοῦ λόγου , οὐχ ὡς παντελῆ φέρων τὴν ὁμοιότητα , ἀλλ ὡς ἴχνος καὶ ἔμφασιν τῆς θείας ἀξίας ὁ λόγος 0 .
ἐνταῦθα δέ μοι πρόσεχε τὸν νοῦν ἀκριβῶς , ἵνα μὴ διὰ κενῆς λέγηται τὰ ῥήματα καὶ ἀφανίζηται τὰ θεῖα νοήματα .
ὁ λόγος ὁ τῶν ἀνθρώπων  Ἀμυδρὰ δέ ἐστιν ἡ εἰκών , οὐχ ὅλον παριστῶσα τὸ ἀξίωμα , ἀλλ ἐκ τῶν καθ ἡμᾶς τὰ ὑπὲρ ἡμᾶς διδάσκουσα .
, ὁ λόγος ὁ ἡμέτερος ἀσώματός ἐστιν , ἀόρατος , ἀκράτητος , ἀκοῇ μόνον παραδεδομένος .
Οὐδεὶς οἶδεν ὄψει λόγον ·
οὐδεὶς κατέσχε χειρί , ἀλλ ἔστιν ἀόρατος , ἀκράτητος , ὑπὸ μιᾶς αἰσθήσεως κρατούμενος τῆς ἀκοῆς καὶ τοῦτο ἀοράτως .
Οὐ γὰρ χεῖρας ἐκτείνασα ἡ ἀκοὴ κατέχει , ἀλλ αὐτὸς ὁ λόγος εἰσελθὼν κρατεῖται .
ὁ λόγος αὐτὸς γέννημα μέν ἐστι τοῦ νοῦ ·
γεννᾶται δὲ οὐ πάθει , οὐκ ὄψει , οὐ διαιρέσει ·
οὐ μερίζεται τοῦ νοῦ γεννήσαντος , οὐ χωρίζεται , οὐκ ἀποσχίζεται .
ἐνταῦθά μοι χρῆσον τὴν ἀκοήν , αἱρετικέ ·
νόησον πρῶτον τὰ σά , καὶ τότε φαντάζου τὰ ὑπὲρ σέ .
γεννᾷ ὁ νοῦς , προέρχεται ὁ λόγος , προέρχεται ἐκ τοῦ γεννήσαντος , καὶ πάντας πληροῖ τοὺς ἀκούοντας , καὶ τοῦ γεννήσαντος αὐτὸν οὐκ ἀφίσταται .
προέρχεται λόγος εἰς πάντας μεριζόμενος καὶ οὐδαμοῦ σχιζόμενος .
ἕκαστος γὰρ δέχεται ὁλόκληρον τὸν λόγον καὶ ἔστιν ἐν ἑκάστῳ ;
καὶ ἐν τοσούτοις μεριζόμενος , ἀλλ ὁλόκληρος εἰσχεόμενος 0 .
ὁ οὖν ἡμέτερος λόγος δείκνυσι ἐν ἑαυτῷ τὸν γεννήσαντα νοῦν .
ἀπὸ γὰρ τοῦ λόγου καταλαμβάνεται ἡ διάνοια .
σκόπει δέ μοι κ ἀκεῖνο .
τούτῳ τῷ λόγῳ τῷ ἡμετέρῳ προαναζωγραφῶν τὴν οἰκονομίαν τοῦ θεοῦ λόγου , εἰκόνα τινὰ θαυμαστὴν προανείληπται γηΐνοις μὲν ἄνθεσιν ὡραϊζομένην , πρέπουσαν δὲ τῇ τοῦ λόγου προθεωρία .
τὸν λόγον τὸν ἡμέτερον ἀόρατον ὄντα καὶ σῶμα μὴ ἔχοντα καὶ κρατεῖσθαι μὴ δυνάμενον , ἑτέρᾳ τινι σοφίᾳ ὁ θεὸς μεταρρυθμίσας καὶ ὁρᾶσθαι πεποίηκε καὶ κρατεῖσθαι .
τί γὰρ ποιεῖ ;
ἐπειδὴ οὐχ ἑωρᾶτο ὄψει , ἐνδύει αὐτὸν σῶμα τὸ γράμμα καὶ ὥσπερ τινὰ σάρκα αὐτῷ περιέθηκε τὴν τῶν γραμμάτων ὄψιν .
καὶ ὃν ποτὲ ἀκούων οὐχ ἑώρας , ἀναγινώσκων ὁρᾷς ·
ᾧ ἐντυχεῖν οὐκ ἐδύνου , διὰ τῆς βίβλου βαστάζεις .
ἀλλὰ σωματοῦται μὲν ὁ λόγος διὰ τοῦ γράμματος , οὐ περικλείεται δὲ τῷ γράμματι , ἀλλ ἔστι παρὰ τῷ λέγοντι καὶ παρὰ τῷ ἀναγινώσκοντι .
Κ ἄν τις λαβών , ἀδελφοί , βιβλίον σχίσῃ , τὸ σῶμα τοῦ λόγου ἔσχισεν , οὐ τὸν λόγον ἔτεμε .
καὶ ἵνα μάθῃς ὅτι οὐ συναναλίσκεται γράμματι λόγος , λέγει ὁ θεὸς τῷ Ἱερεμίᾳ ·
καθίσας γράψον ἐπὶ βιβλίου πάντας τοὺς λόγους καὶ ἐπίδος Ἰωακεὶμ τῷ βασιλεῖ .
ἦν δὲ ὁ λόγος μεστὸς ἐλεγμοῦ .
ἐπεὶ οὖν οἱ δυνάσται τοὺς ἐλέγχους οὐ φέρουσιν  Ἡ γὰρ ἀξία οὐ ῥᾳδίως ὑποτάσσεται τῷ δικαίῳ , ἀλλ ἀμβλύνει τὴν ἀλήθειαν .
, πληγεὶς τοῖς ἐλέγχοις διαρρήγνυσι τὸ βιβλίον καὶ τῇ σμίλῃ τοῦ γραμματέως διακόψας ἔλαβε , φησίν , παρὰ τὴν ἐσχάραν τοῦ πυρός .
τί οὖν ὁ θεὸς πρὸς Ἱερεμίαν 0 ;
καθίσας γράψον τοὺς αὐτοὺς λόγους καὶ δὸς τῷ βασιλεῖ , ἵνα μάθῃ , ὅτι τὸ γράμμα διέκοψε , τὸν δὲ λόγον οὐκ ἔτεμεν .
Εἶδες τὴν εἰκόνα ;
ἀνάγαγέ σου τὸ λοιπὸν ἐπὶ τὸ ὕψος τὴν διάνοιαν .
ὁ τοῦ θεοῦ αὐτὸς θεὸς λόγος ὁ μονογενὴς ἐνδύεται σῶμα , ἵνα φανῇ ὁ μὴ φαινόμενος .
ἐνδύεται σάρκα , ἵνα κρατηθῇ ὁ μὴ κρατούμενος .
ὃ ἦν ἀπ ἀρχῆς , ὃ ἑωράκαμεν καὶ ἀκηκόαμεν , καὶ αἱ χεῖρες ἡμῶν ἐψηλάφησαν .
ἐφόρεσε τοίνυν τὴν σάρκα ἔνδυμα τῆς ἀξίας , ἔνδυμα εὐπρεπές ·
ὁ κύριος γὰρ ἐβασίλευσεν , εὐπρέπειαν ἐνεδύσατο .
ἰουδαῖοι μάχονται τῷ φαινομένῳ ἀγνοοῦντες τὸ μὴ φαινόμενον , καὶ σταυροῦσι μὲν τὴν σάρκα , οὐκ ἀναιροῦσι δὲ τὴν θεότητα .
Εἰ γὰρ τῷ γράμματι , ὅ ἐστιν ἔνδυμα λόγου , ὁ ἐμὸς λόγος οὐ συναφανίζεται , ὁ θεὸς λόγος , ἡ πηγὴ τῆς ζωῆς , τῇ σαρκὶ συναπέθανε ;
τὸ πάθος περὶ τὸ σῶμα , ἡ δὲ ἀπάθεια περὶ τὴν ἀξίαν 0 1 .
διὰ τι οὖν Εἰ γὰρ ἔγνωσαν οὐκ ἂν τὸν κύριον τῆς δόξης ἐσταύρωσαν ;
ἐπειδὴ οἰκειοῦται τὸ πάθος τῆς σαρκὸς ὁ τὴν σάρκα ἐνδυσάμενον .
ἔνδυμα βασιλικὸν ἐὰν ὑβρίσῃς , οὐ τὸ ἐνδεδυμένον ὑβρίζεις ;
οὐκ οἶδας ὅτι , εἰ εἰκόνα βασιλέως τις ὑβρίσει , εἰς τὸ πρωτότυπον τῆς ἀξίας φέρει τὴν ὕβριν ;
οὐκ οἶδας ὅτι , ἐάν τις εἰκόνα τὴν ἀπὸ ξύλου ἢ ἀνδριάντα χαλκοῦν κατασύρῃ , οὐχ ὡς ἄψυχον ὕλην τολμήσας οὕτω κρίνεται , ἀλλ ὡς κατὰ βασιλέως χεῖρας ἐκτείνας ἀφανίζεται ;